
AMCAN(ION)
· Datblygu a chryfhau gallu’r myfyrwyr i ddeall a thrafod eu proses actio ymhellach yng nghyd-destun ymarferion sgrîn neu theatr
· Trochi’r myfyriwr yn nulliau actio sgrîn ar gyfer ffilm a theledu a datblygu’n berfformiwr hyderus, yn barod i weithio o dan bwysau ac amodau gwaith byd y cyfryngau.  

DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu:
· Dangos dealltwriaeth aeddfed o effaith a phwrpas ymarferion, gyda’r gallu i ddadansoddi cyd-destun y ddrama mewn ffordd hyderus a thrylwyr.  
· Dangos gwybodaeth o ystod o ymarferion a thechnegau actio at ddibenion datblygiad parhaus y myfyrwyr 
· Dangos dealltwriaeth o bwysigrwydd datblygiad cymeriadau a pharhad mewn perfformiad.
· Deall a gwerthuso pwysigrwydd bod â ffocws a bod yn barod am ymarferion sgrîn neu theatr.
· Dangos gwerthfawrogiad llwyr o rôl y tîm technegol, yr adran greadigol a chynhyrchu a sut y mae eu cyfraniad fel actorion yn gweithio ar y cyd â’r holl bersonél sy’n rhan o’r cynhyrchiad. 

CYNNWYS DANGOSOL
· Caiff y myfyrwyr eu cyflwyno i dechnegau actio Stanislavski, Meisner, Michael Chekhov, ymhlith eraill, ac yn cael y cyfle i feistroli terminoleg pob proses er mwyn hybu eu sgiliau a’u gallu i gyfathrebu gyda’r cyfarwyddwyr ac actorion eraill.
· Trwy ymarferion ymarferol, bydd y myfyrwyr yn dyfnhau eu dealltwriaeth o sut i ddadansoddi a deall seicoleg y cymeriad a llywio datblygiad y cymeriad trwy’r stori, yn emosiynol ac yn gorfforol. 
· Trwy weithio’n rhan o gast bydd y myfyriwr yn dysgu am gydweithio a chyd-greu, gan ddatblygu eu dealltwriaeth gorfforol a synhwyraidd i lefel uwch. 
· Bydd y myfyriwr yn derbyn hyfforddiant actio ar gyfer camera, gan weithio gyda chyfarwyddwr sgrîn, gweithredwr sain a gweithredwr camera goleuo. 
· Yn ystod y broses ffilmio bydd y myfyriwr yn cael hyfforddiant er mwyn gweithio’n aelodau o’r criw technegol yn ogystal â pherfformio i gamera a deall ffilmio gydag un camera a nifer o gamerâu, gweithredu sain, parhad, wardrob, colur, yr adran ddylunio a’r broses olygu. Bydd y myfyriwr yn cael adborth yn rheolaidd yn ystod y broses a chyfle i gael sesiynau tiwtorial.
· Daw’r modwl i’w anterth mewn drama lwyfan a chaiff fersiwn wedi’i olygu o’r gwaith a ffilmir ei ddangos. 



Dyraniad Amser Astudio

Mae’r amser astudio ar gyfer y modwl wedi ei rannu fel a ganlyn:

	Math o weithgaredd
	Oriau
	Canran

	Dysgu wedi’i amserlennu
	72
	36%

	Dysgu’n annibynnol
	128
	64%

	Dysgu drwy leoliadau
	
	

	CYFANSWM
	200
	100%





ASESU

Elfen Asesu 1

	☐	Arholiad ysgrifenedig
	☐	Gwaith cwrs
	☒	Ymarferol



	Dull asesu
	Maint
	Pwysiad

	Ymarferol
	Actio mewn drama deledu.
10 munudau
	50%




Elfen Asesu 2

	☐	Arholiad ysgrifenedig
	☐	Gwaith cwrs
	☒	Ymarferol



	Dull asesu
	Maint
	Pwysiad

	Ymarferol
	Actio mewn drama lwyfan.
1 awr
	50%






Crynodeb o’r Asesiad

	Math o weithgaredd
	Canran

	Arholiad ysgrifenedig
	

	Gwaith cwrs
	0%

	Ymarferol
	100%

	CYFANSWM
	100%

	Hanfodol
	Alfreds, M: Different Every Night. Nick Hern Book 2007
	☒


	Hanfodol
	Meisner, S. & Longwell, D. (1987) Sanford Meisner on Acting. London, Penguin Vintage.
	☒


	Hanfodol
	Bennetti, R. (2006) Action! Professional Acting for Film and Television. London, Pearson
	☐


	Hanfodol
	Conway, P. & Wooster, R. (2020) Screen Acting Skills, A Practical Handbook. London, Methuen.
	

	Pellach
	Caine, M. (1997) An Actor’s Take on Moviemaking. London, Applause.
	☐


	Pellach
	Stanislavksi, C. (2013) Building a Character. London, Theatre Arts Books.
	☒


	Pellach
	Rushe, S. (2019) The Michael Chekhov Acting Technique: A Practitioner’s Guide. London, Bloomsbury Methuen.
	☐


	Pellach
	Britten, B. (2014) From Stage to Screen - A Theatre Actor’s Guide to Working on Camera. London, Bloomsbury Methuen
	☐












